U.S. Bank Jobs - Peak Time Teller - Lakewood-Belmar, CO (PT19 horus) in LAKEWOOD, Colorado, United States
U.S. Bank Peak Time Teller - Lakewood-Belmar, CO (PT19 horus) in LAKEWOOD, Colorado
Primary Location: Colorado-CO-Lakewood
Requisition ID: 170035039
Peak Time Teller - Lakewood-Belm... Resepte: Rek só jou rande | Netwerk24
Deur Karen Hart 17 Januarie 2020 05:00
In Janu-worry hoef jy nie vaal en vervelige kos te eet nie. Dié eenvoudige resepte kos min en sal jou mense se monde laat water!
4 hoenderborsies, in happie-groottestukkies gesny
1 rooi brandrissie, pitjies en naatjies verwyder en fyngekap
2 teelepels vars gemmer, gerasper
2 teelepels matige kerriepoeier
½ koppie gladde grondboontjiebotter
1 x 400 g-blik tamaties, geskil en gekap
1 x 400 g-blik klappermelk
’n Handvol vars koljanderblare, gekap
Geroosterde en gesoute grondboontjies vir versiering, gekap
Verhit die olie in ’n groot pan en braai die hoenderstukkies in sarsies tot alkant goudbruin. Braai die knoffeltoontjie, rissie en gemmer in dieselfde pan vir ’n minuut of so.
Voeg die kerriepoeier by en meng goed. Roer die grondboontjiebotter, tamaties en klappermelk by en bring tot kookpunt. Geur met sout en varsgemaalde swartpeper.
Verlaag die hitte en kook vir 20 minute of totdat die sous begin dik raak.
Roer die hoenderstukke en koljander by en kook vir nog 10 minute saam. Skep in ’n mooi opdienbak en sprinkel die grondboontjies en nog vars koljander bo-oor.
WENK: Bedien met lekker basmati- of jasmynrys, of sommer net gewone witrys.
1 blik tamaties, geskil en gekap
2 knoffeltoontjies, gekneus en fyngekap
½ teelepel droë basiliekruid (basil)
1 x 120 g-blikkie sardientjies, gedreineer, graatjies verwyder en in klein stukkies gebreek
1¾ koppies cheddarkaas, gerasper
2 koppies bruismeel (self-raising flour)
Genoeg water om ’n deeg te vorm
Olie om die basis te verf 2 eetlepels parmesaankaas, gerasper 12 ontpitte swart olywe
Meng al die bestanddele vir die bolaag saam en laat staan vir 15 minute.
Sif die bruismeel en sout saam in ’n groterige bak. Roer die olie en net genoeg water by om ’n sagte, hanteerbare deeg te vorm.
Rol die deeg op ’n meelbestrooide oppervlak uit in ’n groot ronde sirkel en sit dit in ’n pizzapan of op ’n bakplaat wat met bakpapier gevoer is.
Knyp die deeg tussen jou vingers om ’n effense randjie reg rondom te vorm (dit keer dat die sous nie afloop nie).
Verf die basis met olie. Skep die bolaag bo-op die basis en versprei egalig.
Sprinkel die parmesaan oor en rangskik die olywe bo-op. Bak vir 15 minute in ’n voorverhitte oond van 230 °C. Verlaag die hitte tot 190 °C en bak vir nog 20 – 25 minute.
¼ koppie koekmeel
½ koppie mieliemeel
1 groterige eiervrug (groot genoeg om in 8 groterige skywe te sny)
4 skywe cheddarkaas
4 Portugese rolls, in die helfte deurgesny en gebotter
’n Handvol mintblare 4 eetlepels soetrissiesous
Giet die koekmeel in ’n vlak bakkie. Klits die eiers en giet in ’n vlak bakkie. Meng die mieliemeel met die paprika en giet op ’n platbord uit.
Druk die eiervrugskywe een vir een in die meel sodat dit alkant bedek is voordat jy dit in die eier doop en dan in die mieliemeel druk. Pak die skywe op ’n bakplaat wat met bakpapier gevoer is.
Verhit die olie in ’n pan en braai die skywe in sarsies tot alkant goudbruin. Dreineer die skywe op handdoekpapier, geur met sout en peper en sit twee-twee, randjies effens op mekaar, op die bakplaat.
Drapeer ’n skyf cheddarkaas oor elk van die eiervrugpaartjies en sit vinnig onder die roosteroond, wat tot die maksimum verhit is. Doen dit vir ’n minuut of twee totdat die kaas net-net gesmelt is.
Pak die rolls op ’n bakplaat en rooster vir ’n paar minute onder die roosteroond. Rangskik die blaarslaai op die onderste helfte van elke roll. Pak die eiervrugskywe bo-op, sprinkel mintblare oor en skep ’n eetlepel soetrissiesous oor elkeen voordat jy die boonste helfte van elke roll bo-op sit en bedien.
WENK: Jy kan enige soort roll van jou keuse gebruik.
3 knoffeltoontjies, fyngekap
150 g jong spinasieblare
’n Handvol vars pietersielie, gekap
½ koppie hoenderaftreksel
2 blikkies tuna in water, gedreineer
8 – 12 snye witbrood, korsies afgesny en eenkant gehou
2 eetlepels cheddarkaas, gerasper
Smelt die botter in ’n groot pan en braai die ui daarin tot sag en deurskynend. Voeg die knoffel by en braai vir ’n minuut saam.
Voeg die spinasie, pietersielie, suurlemoenskil en aftreksel by en braai vir ’n minuut of twee saam totdat die spinasie begin verwelk.
Roer die tuna en room by en geur met sout en peper na smaak. Kook vir ’n paar minute saam. Haal van die stoof af en hou eenkant.
Pak ’n laag brood in ’n oondbak wat met botter gesmeer is. Skep die helfte van die tunamengsel bo-op. Pak nog ’n laag brood bo-op en skep die res van die mengsel daarop. Maak gelyk. Klits die eiers en melk saam en giet bo-oor. Wag totdat dit goed ingetrek het voordat jy aangaan. Geur na smaak.
Meng die kaas en botter met die verkrummelde korsies wat jy vroeër afgesny het en sprinkel bo-oor die boonste spinasielaag. Bak in ’n voorverhitte oond van 180 °C vir ongeveer 30 – 40 minute of totdat die eiermengsel gestol het en die krummellaag goudbruin is.
1 koppie swartbekboontjies (black-eyed beans)
3 eetlepels olie 200 g spek, in stukkies gesny
3 groterige uie, fyngekap
1 makkerige rooi brandrissie, pitjies en naatjies verwyder en fyngekap
3 selderystingels, fyngekap
1 van elk rooi, groen en geel soet-rissies, wit gedeeltes en pitjies verwyder en in repe gesny
1 tamatie, grofweggekap
1 teelepel hoenderspeserye
½ koppie droë witwyn
½ koppie vars pietersielie, gekap
1 x 250 g-pak frankfurters, in happiegroottestukkies gesny
Week die boontjies oornag in genoeg koue water. Spoel goed af en kook volgens die aanwysings op die pakkie tot gaar en sag, maar effens ferm. Spoel goed af, dreineer en hou eenkant.
Verhit die olie in ’n kastrol en braai die spek daarin tot gaar. Skep die spek met ’n gaatjieslepel uit op ’n bord en hou eenkant. Braai die uie in dieselfde olie tot sag en deur-skynend.
Voeg die knoffel en die rissie by en braai vir nog ’n minuut of twee saam.
Roer die seldery, soetrissierepe, tamatie en hoenderspeserye by en meng goed met die inhoud van die kastrol. Giet die wyn en aftreksel in die pot en voeg die lemoenskil en pietersielie by.
Roer die gaar bone, spek en frankfurters by. Geur met sout en peper. Bring tot kookpunt, verlaag die hitte en laat liggies prut vir ongeveer 10 – 15 minute of totdat die vloeistof geabsorbeer is.
Spaghetti met sardientjies
1 x 400 g-blik sardientjies in tamatiesous
12 ontpitte swart olywe (opsioneel)
Verhit die olie in ’n groot pan en braai die ui daarin tot sag en deurskynend. Voeg die knoffel en brandrissie by en braai nog ’n minuut of twee saam. Roer die tamatiepasta by.
Verwyder die sardientjies se graatjies en gooi die vis met sous en al in die pan. Breek die sardientjies met ’n hout-lepel.
Kook vir ’n paar minute totdat alles deurwarm is en voeg die olywe en pietersielie by.
Geur met sout en swartpeper. Kook die spaghetti volgens die instruksies op die pakkie. Dreineer die pasta maar hou 3 eetlepels van die kookvloeistof. Voeg die pasta saam met die 3 eetlepels kookvloeistof by die sardienmengsel in die pan en meng goed. Bedien warm.
WENK: Bedien met gerasperde parmesaankaas en varsgekapte tamatie vir versiering.
¾ koppie strooisuiker (castor sugar)
1 eetlepel versiersuiker (icing sugar)
Klits die botter en strooisuiker saam tot lig en romerig. Voeg die eiergele by en klits goed. Voeg die suurlemoenskil en -sap by. Roer die meel en dan die melk by.
Klits die eierwitte styf en vou in die mengsel.
Giet die mengsel in ’n dieperige oondbak en sif die versiersuiker oor.
Sit die bak in ’n oondroosterpan met kookwater van ongeveer 3 cm diep en bak vir 40 – 50 minute in ’n voorverhitte oond van 200 °C totdat die poeding uitgerys en ’n goudkleur is. Bedien warm of koud. Sit voor met room en aarbeie
Meer oor: Kos | Kuier | Resepte